شەفەق نیوز/ نرخ تەڵای عراقی و  بیگانە، ئمڕوو چوارشەممە، لە بازاڕە ناوخۆیەیلەی بەغدا داوەزی و لە هەرێم کوردستان جێگربوین وە خوەی دی.
پەیامنێر ئاژانس شەفەق نیوز وت : نرخ فروشتن یەک مسقال تەڵای عەیار 21 خەلیجی و تورکی و ئەوروپی لە بازاڕەیل بڕ فرووشتن لە جادەی نەهر بەغدای پایتەخت، رەسیە 352 هەزار دینار، ونرخ سەنینی رەسیە 348 هەزار، نرخ فروشتن لە دویکە سێشەممە 355 هەزار بوی.
پەیامنیرمان وتیش: نرخ فروشتن یەک مسقال تەڵای عراقی بەرزەوبۊن وە خوەی دی لە پای 312 هەزار دینار وە نرخ سەنینی رەسیە  308 هەزار دینار.
لە باوەت نرخ تەڵا لە دوکان زەرەنگەریلە، نرخ فروشتن یەک مسقاڵ تەڵای عەیار 21 خەلیجی ها لە ناوەنی 350 هەزار دینار و 360 هەزار دینار، نرخ تەڵای عراقی ها لە ناوەنی 310 هەزار و 320 هەزار دینار.
نرخ تەڵا لە بازارەیل هەولێر جێگیربوین وە خوەی دیە هەمان نرخە ک  لە رووژ دووشەممەوە  توومارکردیایە، ک نرخ فروشتن رەسیە:
مسقاڵیگ تەڵای عەیار  24 وە  410,000 هەزار
مسقاڵیگ تەڵای عەیار 22  وە 380,000 هەزار
مسقاڵیگ تەڵای عەیار 21 وە 370,000 هەزار
مسقاڵیگ تەڵای عەیار 18 وە 315,000 هەزار.
